Айдар Габдинов

Айдар Габдинов, Айдар Айрат улы Габдинов (1969 елның 10 сентябре, ССРБ, РСФСР, БАССР, Куергазы районы, Тимербай) — җырчы (тенор), халыкара конкурслар лауреаты, Татарстанның атказанган артисты.

 Тәрҗемәи хәле 
1969 елның 10 сентябрендә БАССР Куергазы районы Тимербай авылында туып, Федоровка районының Батыр авылында үскән. БДУның филология факультетын тәмамлаган. Каратэ белән шөгыльләнгән. 3нче курста Уфадагы беренче татар радиосы «Шәрык»та диктор булып эшли, әдәби-музыкаль тапшырулар алып бара. «Акчарлак» әдәби-иҗат түгәрәгенең активисты була. Нефтекамскида узган «Дуслык җыры» конкурсында лауреат булгач (Яр Чаллыдан Равил Галиев белән бергә), жюри әгъзасы Мирсәет Яруллин аны Казан консерваториясенә укырга чакыра. Айдар, Уфада калып, педагогия институтында татар теле һәм әдәбияты укытырга алына. Музыкаль белемен арттыру максатыннан, Уфа сәнгать укуханәсенә укырга кереп (вокал укытучысы Сима Мишурис), ике курсын тәмамлый. Нәфисә һәм Ризван Хәкимовлар концертларында катнаша. Консерватория белеме алу нияте туа. Уфа сәнгать институты профессоры Миләүшә Гали кызы Мортазина аны укырга алырга риза була. Әмма икенче югары белемне түләп алу гаиләле яшь җырчыга авыр буласы аңлашылгач, институтта укудан баш тарта. Казанга килеп, имтихан биреп, Мирсәет Яруллин һәм Шамил Монасыйпов ярдәме белән Казан консерваториясенең икенче курсына укырга керә (Зилә Сөнгатуллина курсы).

Консерваториядә уку елларында Казан шәһәр филармониясендә эшли башлый. «Tatarica» татар музыкасы оркестры белән РФ төбәкләре, чит ил сәхнәләрендә чыгыш ясый. «Казан» бию ансамбле белән дә гастрольләргә чыга. Киң җәмәгатьчелеккә Казан филармониясенең «Идел егетләре» ансамбле солисты булып таныла. Казан шәһәр филармониясендә, Габдулла Тукай исемендәге Татар дәүләт филармониясендә солист булып эшли.

 Репертуар 
Репертуарында татар һәм башкорт халык җырлары («Шахта», «Минзәлә», «Таң атканда», «Карачтау авылы көе», «Чын-чын әйтәмен» һ. б.), композиторлар (Рөстәм Яхин, Луиза Батыр-Болгари, Илгиз Закиров һ. б.) язган («Белегез шуны», «Кайту» һ. б.) һәм заманча эстрада җырлары, рус романслары, неаполитан җырларыРузия Сафиуллина.   Это вам не «попса».  «Республика Татарстан», 21.02.2004. «Киек казлар китә», «Озату», «Авылым каеннары», «Газиз илем — туган җирем» кебек җырлары тамашачы күңелен яулаган  Татар җырлары.

 Бүләкләре, мактаулы исемнәре 
 «Дуслык җыры» конкурсы лауреаты 
 «Татар җыры» конкурсы дипломанты
 Салих Сәйдәшев исемендәге вокалистлар конкурсы лауреаты
 Улан-Удэ шәһәрендә үткән халыкара вокалистлар конкурсы лауреаты
 Татарстанның атказанган артисты

 Гаиләсе 
Хатыны Зилә Әфтах кызы Бакалы районы Яңа Катай авылыннан. БДУ тәмамлаган татар теле укытучысы, Татарстан Республикасының атказанган укытучысы Алинә Айдарова. Айдар Габдинов хатынына туган көн бүләге итеп 13нче айфон бүләк иткән. intertat.tatar, 26.02.2023 
Кызлары Айсылу, җырчы Айсылу Габдинова, уллары Ильяс, Мансур.
 Искәрмәләр 

 Әдәбият 
 Ландыш Нәсыйхова. Йолдызлы гаилә. «Гаилә һәм мәктәп», 2019 ел, июль, 2-5нче бит.

 Сылтамалар 

 Ләйсән Бәдертдинова.  Дипломат булу теләге җырчы ясады. «Кызыл таң», 11.04.2015
  Вконтакте сәхифәсе
   aidargabdinov. toopics.com
  А. Габдинов «Оныттым бугай» җырын башкара (видео, 3:31)

 Моны да карагыз 

Төркем:Әлифба буенча җырчылар
Төркем:Татар җырчылары
Төркем:Башкорт дәүләт университетын тәмамлаучылар
Төркем:Казан консерваториясен тәмамлаучылар
Төркем:Шәхесләр:Татар дәүләт филармониясе
Төркем:Татарстанның атказанган артистлары
Төркем:Тенорлар